CELEX: 32016D0712(01)
Language: et
Date: 2016-07-06 00:00:00
Title: Komisjoni otsus, 6. juuli 2016, merendus- ja kalandusasjade peadirektoraadi kalapüügiandmete integreeritud haldamise tarkvara avatud lähtekoodi litsentsimise kohta

12.7.2016   
            
            
               ET
            
            
               Euroopa Liidu Teataja
            
            
               C 252/9
            
         KOMISJONI OTSUS,
   6. juuli 2016,
   merendus- ja kalandusasjade peadirektoraadi kalapüügiandmete integreeritud haldamise tarkvara avatud lähtekoodi litsentsimise kohta
   (2016/C 252/03)
   EUROOPA KOMISJON,
   võttes arvesse Euroopa Liidu lepingut, Euroopa Aatomienergiaühenduse asutamislepingut ja Euroopa Liidu toimimise lepingut,
   võttes arvesse komisjoni 19. septembri 2001. aasta otsust (PV1536), millega antakse peadirektoritele ja talituste juhatajatele õigus otsustada taotluse esitamise vajaduse üle, et kaitsta intellektuaalomandi õigusi, mis tulenevad nende vastutusalasse kuuluvatest meetmetest ja programmidest, samuti õigus otsustada seonduvate litsentside andmise ning õiguste omandamise, üleandmise või nendest loobumise üle, ning millega antakse peadirektoritele õigus osutatud valdkonnas otsuseid haldusalaselt täita,
   ning arvestades järgmist:
   
               (1)
            
            
               Merendus- ja kalandusasjade peadirektoraat on välja töötanud mitu teabesüsteemi, mis on seotud kalapüügiandmete integreeritud haldamise tarkvaraga (IFDM) püügitegevuse andmete elektrooniliseks vahetamiseks vastavalt ÜRO kaubanduse hõlbustamise ja elektroonilise äritegevuse keskuse (UN/CEFACT) FLUXi standardile.
            
         
               (2)
            
            
               Praegune kalapüügiandmete integreeritud haldamise tarkvara (edaspidi „tarkvara”) sisaldab järgmist teavet: FLUXi transpordikiht elektrooniliste teadete vahetamiseks vastavalt UN/CEFACTi standardile, liidu laevaseire satelliitsüsteemi (VMS) vahend laeva asukoha jälgimiseks, mille jaoks on merendus- ja kalandusasjade peadirektoraat välja töötanud kolm moodulit (ruumiline, aruandlus ja USM), ning VMSi ERSi vaatajaprogramm, mille funktsioon on elektrooniliste püügipäevikute visualiseerimine UN/CEFACTi vormingus.
            
         
               (3)
            
            
               Tänu avatud lähtekoodiga tarkvara litsentsimisele saaks kalandusandmete vahetamist ülemaailmselt ühtlustada ja kulusid kokku hoida. Seepärast tuleks tarkvara levitamise vahendid teha kättesaadavaks liikmesriikidele, kolmandatele riikidele, piirkondlikele kalandusorganisatsioonidele ning ÜRO Toidu- ja Põllumajandusorganisatsioonile.
            
         
               (4)
            
            
               Merendus- ja kalandusasjade peadirektoraat kui tarkvara arendamise ja hooldamise eest vastutav peadirektoraat ning samas ka intellektuaalomandi valdkonnas otsuste haldusalase täitmise eest vastutav peadirektoraat leiab, et avatud lähtekoodiga tarkvara litsentsimine on asjakohane ja sobiv.
            
         
               (5)
            
            
               Selleks et levitada ja edendada tarkvara kasutamist ja vältida selle eksklusiivset omastamist, tuleks tarkvara lasta välja avatud lähtekoodi litsentsi alusel,
            
         ON TEINUD JÄRGMISE OTSUSE:
   Artikkel 1
   Tarkvara levitamiseks võib selle kasutamise, paljundamise, arendamise ning edasise levitamise eesmärgil kohaldada avatud lähtekoodi suhtes mittevälistavaid litsentsimistingimusi.
   Artikkel 2
   Käesolevat otsust kohaldatakse kõnealuse tarkvara mis tahes edaspidiste või uute versioonide suhtes.
   
      Brüssel, 6. juuli 2016
      
         
            Komisjoni nimel
         
         
            peadirektor
         
         João AGUIAR MACHADO